'त्रिवेदी' के बारे में पूछते रह गए आमिर खान, लेकिन सैफ अली खान ने नहीं खोली जुबान- जानें क्या है मामला  
सेक्रेड गेम्स की स्टोरी जानने के लिए उतावले रहते थे बॉलीवुड एक्टर
वेब सीरीज के बारे में जानने के लिए सैफ अली खान के पास आते थे फोन
15 अगस्त को रिलीज होगा सेक्रेड गेम्स का पार्ट 2
वेब सीरीज की दुनिया में 'सेक्रेड गेम्स (Sacred Games)' ने लोगों का खूब दिल जीता था, इसके पहले पार्ट ने लोगों में इतनी एक्साइटमेंट बढ़ा दी थी कि दर्शक सोशल मीडिया पर इसके दूसरे पार्ट की मांग करने लगे थे. यहां तक कि खुद बॉलीवुड कलाकार भी में 'सेक्रेड गेम्स (Sacred Games)' में आगे की कहानी जानने के लिए काफी उतावले थे. इस बात का खुलासा हाल ही में बॉलीवुड एक्टर सैफ अली खान (Saif Ali Khan) ने एक इंटरव्यू के दौरान किया. सैफ अली खान ने 'द क्विंट' को दिए इंटरव्यू में बताया कि 'सेक्रेड गेम्स (Sacred Games)' के रिलीज होने के बाद उन्हें काफी कॉल आए थे. यहां तक कि बॉलीवु़ड के मिस्टर परफेक्शनिस्ट यानी आमिर खान (Aamir Khan) ने भी सैफ अली खान (Saif Ali Khan) को फोन कर त्रिवेदी के बारे में जानने की कोशिश की थी. 
मीडिया को दिए इंटरव्यू में सैफ अली खान (Saif Ali Khan) ने बताया "सेक्रेड गेम्स के रिलीज होने के बाद बॉलीवुड एक्टर आमिर खान (Aamir Khan) ने मुझे मैसेज किया और कहा कि मैं तुमसे बात करना चाहता हूं. इस पर मैंने उन्हें कॉल किया. कॉल रिसीव करने के बाद आमिर खान ने कहा, "सुनो, यह त्रिवेदी कौन है? क्या वह मर चुका है? क्या हुआ उसका?" आमिर खान के पास इस तरह के कई सवाल थे, हालांकि, मैं उनका जवाब नहीं दे सकता था."
आमिर खान के अलावा बॉलीवुड एक्टर वरुण धवन ने भी कॉल करके सैफ अली खान से में 'सेक्रेड गेम्स (Sacred Games)' के बारे में बात की थी. बता दें कि 'सेक्रेड गेम्स' अपने पार्ट टू के साथ एक बार फिर धमाल मचाने के लिए तैयार है. 15 अगस्त पर रिलीज होने वाले 'सेक्रेड गेम्स 2' के ट्रेलर में इस बार कल्कि केकलां, पंकज त्रिपाठी और रणवीर शौरी भी नजर आ रहे हैं. खास बात तो यह है कि इस बार सेक्रेड गेम्स में पंकज त्रिपाठी थोड़े अलग अंदाज में नजर आएंगे.